Mlinsko-pekarska industrija
<s>Mlinsko-pekarska industrija je jedna od grana prehrambene industrije.</s>

<s>Karakteristike</s>

<s>Mlinarstvo je djelatnost koja se bavi čuvanjem i preradom u brašno brojnih žitarica (pšenica, raž, kukuruz, riža, ječam, zob, sirak, proso) te drugih biljnih zrnatih plodova (suncokret, soja, slanutak).</s>

<s>Pekarstvo se bavi pečenjem hljeba i sličnih proizvoda koji se dobijaju miješanjem brašna s vodom, mlijekom ili nekom drugom prikladnom tekućinom uz dodatak kuhinjske soli i drugih aditiva i pekarskoga kvasca.</s><s>Tako nastaje tijesto koje se zatim oblikuje, fermentira i peče.</s><s>Pored navedenih koriste se i drugi sastojci, pa se zavisno o njima razlikuju tri grupe pekarskih proizvoda; 
 osnovne vrste hljeba i peciva, 
 specijalne vrste hljeba i peciva i 
 ostali pekarski proizvodi.</s>

<s>Specijalne vrste hljeba i peciva pripremaju se od posebnih sirovina po specijalnom metodu.</s><s>U njih se ubrajaju; mliječni hljeb i pecivo, masni hljeb i pecivo, trajni hljeb i pecivo, kruh i pecivo s jajima, obogaćeni hljeb, dvopek, mliječni i čajni dvopek.</s><s>Za njihovu pripremu, pored brašna, koriste se mlijeko, mlijeko u prahu, surutka, bjelančevine surutke, mast, maslac, vrhnje, jaja, šećer, suho voće i drugi dodatci.</s>

<s>U ostale pekarske proizvode ubrajaju se: pite, tjestenine, punjena peciva, burek, pogačice, krafne, pereci, krušne mrvice i slični proizvodi.</s><s>Svaki od tih proizvoda priprema se prema naročitoj recepturi i tehnološkoj metodi.</s>

<s>Historija</s>

<s>Prvi kruh je ispečen još u neolitu, prije gotovo 12.000 godina, najvjerojatnije od grubo usitnjenog zrnja pomiješanog s vodom.</s><s>Takvo tijesto se vjerojatno položilo na vrući kamen i peklo tako da se prekrilo vrućim pepelom.</s>

<s>Egipćani su navodno otkrili da tijesto ukoliko odstoji fermentira i širi se.</s><s>Oni su proizveli prvi hljeb nalik na današnji i napravili prvu peć.</s>

<s>Za Antičkog Rima mlinarstvo i pekarstvo se već razvilo do gotovo industrijskog nivoa (uz rad robova).</s><s>Oni su imali javne peći čiji su rad kontrolirali edili.</s>

<s>Prvi pokušaji stvaranja pekarskih mašina dogodili su se u drugoj polovici 18. vijeka.</s><s>Iako su već Rimljani koristili neku vrst mješalice koju su pokretali konji, to znanje se izgubilo, pa su tadašnji pekari pokušali konstruirati mješalicu za tijesto.</s><s>Prvu praktičnu mješalicu proizveo je 1810. pariški pekar Lembert.</s>

<s>Izvori</s>

<s>Vanjske veze</s>

<s>Želi li opstati, mlinsko-pekarska industrija mora se povezati</s>

<s>Prehrambena industrija
Industrijska geografija
Industrija</s>

